فرزانہ باری

فرزانہ باری (ولادت: 7 مارچ 1957ء) ایک پاکستانی استاد، فیمنسٹ اور انسانی حقوق کی علمبردار کارکن ہیں۔ وہ قائد اعظم یونیورسٹی اسلام آباد کے شعبہء جینڈر سٹڈیز کی سابقہ ڈائریکٹر رہ چکی ہیں۔ 
 پیشہ ورانہ زندگی 
فرزانہ باری نے 25 سال سے زائد عرصے پر محیط جینڈر سٹڈیز کے شعبہ میں مہارت حاصل کی ہے۔ انھوں نے یونیورسٹی آف سسیکس، مملکت متحدہ سے سوشیالوجی میں ڈاکٹریٹ کی ڈگری حاصل کی جس میں ان کی تحقیق کا موضوع تھا "خاندانی نظام میں عورت کا مقام اور ملازمت کے اثرات"۔ وہ خواتین کے معاشی، سیاسی اور سماجی حقوق کے تحفظ کی خاطر پالیسی سازی میں بھی اپنا کردار نبھاتی رہی ہیں۔ ان کی حالیہ تحقیق کا موضوع خواتین کی سیاست میں یکساں نمائندگی تھا۔
وہ پاکستان میں پہلے جینڈر سٹڈیز ڈیپارٹمنٹ کے بنانے والوں میں سے ہیں۔

 انسانی حقوق اور حقوق نسواں 
فرزانہ باری ایک انسانی حقوق کی کارکن ہیں اور معاشرے میں انصاف اور صنفی برابری کی قائل ہیں۔
انھوں نے پدر شاہی کے زیر اثر پنپنے والے جرگہ نظام کی مخالفت کی۔Blind justice: Reforms can make jirgas more representative، Tribune.com.pk، 27 فروری 2014Pakistan clerics say women don't need to cover up ، Enca.com، 20 اکتوبر 2015

2013ء میں فرزانہ باری نے ایک تحقیق کی جس کے مطابق گیارہ ملین خواتین کو ووٹ دینے کا حق حاصل نہیں تھا جس کی بڑی وجہ یہ تھی کہ انھیں شناختی کارڈ کی تیاری تک رسائی نہیں دی گئی تھی۔
جنوری 2014ء میں انھوں نے کوہستان میں ہونے والے تشدد کے واقعے کی تفتیش و تحقیقات کی درخواست کی جس میں بے گناہ لڑکیوں کو ایک شادی میں ناچنے کی سزا کے طور پہ موتر کے گھاٹ اتار دیا گیا تھا۔Rights activist Farzana Bari for reopening of Kohistan video case، Geo.tv، 29 جنوری 2014
ان کی ان کوششوں کے نتیجے میں سپریم کورٹ نے مجرموں کی نشان دہی کی اور انھیں عمر قید کی سزا دی گئی۔

اگست 2015ء میں انھوں نے ضلع قصور میں 300 بچوں کے ساتھ جنسی زیادتی کے واقعے کے خلاف احتجاج کیا جنھیں 2006 سے 2014 تک جنسی زیادتی کا نشانہ بنایا جا رہا تھا۔Luavut Zaid, INTERVIEW: ‘This has gone on for a long, long time’ –Dr Farzana Bari، Pakistantoday.com، 15 اگست 2015
مئی 2016ء میں انھوں نے خاوندوں کی طرف سے بیویوں کی پٹائی کو قانونی قرار دیے جانے کے خلاف آواز بلند کی اور اسے غیر انسانی فعل قرار دیا۔Tim Craig, Pakistani husbands can ‘lightly beat’ their wives, Islamic council says، Washingtonpost.com، 27 مئی 2016
پاکستان میں غیرت کے نام پہ قتل کیے جانھے کے واقعات کے خلاف فرزانہ باری سرگرم رہیں اور اس کے خلاف بل منظور کروانے میں اہم کردار ادا کیا۔Pakistan unanimously passes legislation to try to stop 'honor killings'، Pri.org، 6 اکتوبر 2016

وومین ڈیموکریٹک فرنٹ

فرزانہ باری وومین ڈیموکریٹک فرنٹ کی رکن ہیں جوخواتین کی ایک فیمنسٹ سوشلسٹ جمہوری تنظیم ہے۔
بطور ڈبلیو ڈی ایف کارکن انھوں نے عورت مارچ منعقد کرانے میں دیگر کارکنان کے ساتھ کام کیا۔

 حوالہ جات 

زمرہ:1952ء کی پیدائشیں
زمرہ:بقید حیات شخصیات
زمرہ:پاکستان میں حقوق نسواں
زمرہ:پاکستانی سیاست دان بلحاظ سیاسی جماعت
زمرہ:پاکستانی سیاسی خواتین
زمرہ:پاکستانی فعالیت پسند برائے انسانی حقوق
زمرہ:پاکستانی فعالیت پسند برائے حقوق نسواں
زمرہ:پاکستانی فعالیت پسند خواتین
زمرہ:پاکستانی کالم نگار
زمرہ:پاکستانی مذاہب کے نقاد
زمرہ:جمہوریت کے پاکستانی فعالیت پسند
زمرہ:خواتین کالم نگار
زمرہ:عوامی ورکرز پارٹی
زمرہ:عوامی ورکرز پارٹی کے سیاست دان
زمرہ:قائد اعظم یونیورسٹی فیکلٹی
زمرہ:نسائیت پسند پاکستانی
زمرہ:پاکستانی فعالیت پسند برائے شہری حقوق